Żagħżugħ ta’ 20 sena mill-Għana u ieħor ta’ 29 sena mill-Gambia kienu arrestati mill-Pulizija b’konnessjoni ma’ qabda ta’ kilo ħaxixa suspettata tal-Kannabis. Fi stqarrija, il-Pulizija qalet li ż-żagħżugħ mill-Ghana residenti Sqallija kien arrestat ilbieraħ filgħaxija wara li kien qiegħed iġorr id-droga msemmija f’back-pack. Minn aktar investigazzjonijiet li saru b’rabta ma’ din is-sejba, illum waranofsinhar kien arrestat ukoll iż-żagħżugħ mill-Gambia li joqgħod Tas-Sliema. Il-Maġistrat tal-Għassa Dr C Peralta ġie infurmat bil-każ u ħatar diversi esperti sabiex jassistu fl-inkjesta li ġiet appuntata. Il-Pulizija għadha għaddejja bl-investigazzjonijiet fuq il-każ.